|  |  |  |  |
| --- | --- | --- | --- |
| **Pkt** | **SSA-B versjon 17-03-2009 (sist endret 01-07-2012)** | **Pkt** | **SSA-B versjon 01-12-2013** |
| **2.1 (siste avsnitt)** | **Endring av ytelsen etter avtaleinngåelsen**  Hvis Konsulenten mener Bistandens innhold eller omfang endres underveis, må det uten ugrunnet opphold meddeles skriftlig til Kunden. Er ikke det gjort, skal Bistanden gjennomføres til avtalt tid og pris. | **2.1 (nytt andre avsnitt)** | **Endring av ytelsen etter avtaleinngåelsen**  *Dersom anskaffelsen er underlagt regelverket for offentlige anskaffelser, gjelder bestemmelsen kun i den grad Kunden finner dette i tråd med anskaffelsesregelverket.*  Hvis Konsulenten mener Bistandens innhold eller omfang endres underveis, må det uten ugrunnet opphold meddeles skriftlig til Kunden. Er ikke det gjort, skal Bistanden gjennomføres til avtalt tid og pris. |
| **2.2 (første avsnitt)** | **Midlertidig stansing av Bistanden**  Kunden kan kreve at gjennomføringen av Bistanden stanses midlertidig. Kravet skal fremsettes skriftlig. Det skal opplyses når Bistanden skal stanses og når det er planlagt gjenopptatt. | **2.2 (første avsnitt)** | **Midlertidig stansing av Bistanden**  Kunden kan *med minimum 5 kalenderdagers skriftlig varsel* kreve at gjennomføringen av Bistanden stanses midlertidig. Det skal opplyses når Bistanden skal stanses og når det er planlagt gjenopptatt. |
| **6.3.4** | **Krav på erstatning**  En part kan kreve erstattet ethvert direkte tap som med rimelighet kan tilbakeføres til forsinkelse, mangel eller annet mislighold fra den misligholdende partens side, med mindre den misligholdende parten godtgjør at misligholdet eller årsaken til misligholdet ikke skyldes den misligholdende parten. | **6.3.4** | **Erstatning**  En part kan kreve erstattet ethvert direkte tap som *følger av* forsinkelse, mangel eller annet mislighold *iht. punkt 6.1*, med mindre den misligholdende parten godtgjør at misligholdet eller årsaken til misligholdet ikke skyldes den misligholdende parten. |
| **6.3.5** | **Erstatningsbegrensning**  Erstatning for indirekte tap kan ikke kreves. Tap av data anses som indirekte tap, bortsett fra hvor dette skyldes datahåndtering som er Konsulentens ansvar under avtalen.  Samlet erstatning i avtaleperioden er begrenset til et beløp som tilsvarer avtalt vederlag eller et øvre estimat for Bistanden, eksklusive merverdiavgift.  Disse begrensningene gjelder imidlertid ikke hvis den misligholdende part eller noen denne svarer for, har utvist grov uaktsomhet eller forsett. | **6.3.5** | **Erstatningsbegrensning**  Erstatning for indirekte tap kan ikke kreves. *Som indirekte tap regnes tap som nevnt i kjøpslovens § 67 andre ledd.*  *Erstatningsbegrensningene foran i denne bestemmelsen gjelder ikke kostnader ved vanlige tiltak som kompenserer at Leveransen er forsinket eller har mangler, og kostnader ved tiltak som begrenser annet tap enn nevnt over.*  Samlet erstatning i avtaleperioden er begrenset til et beløp som tilsvarer avtalt vederlag eller et øvre estimat for Bistanden, eksklusive merverdiavgift.  Disse begrensningene gjelder imidlertid ikke hvis den misligholdende part eller noen denne svarer for, har utvist grov uaktsomhet eller forsett. |
| **7.2**  **(siste avsnitt)** | **Overdragelse av rettigheter og plikter**  Retten til vederlag etter denne avtalen kan fritt overdras. Slik overdragelse fritar ikke vedkommende part fra hans forpliktelse og ansvar. | **7.2 (nytt siste avsnitt)** | **Overdragelse av rettigheter og plikter**  Retten til vederlag etter denne avtalen kan fritt overdras. Slik overdragelse fritar ikke vedkommende part fra hans forpliktelse og ansvar.  *Dersom anskaffelsen er underlagt regelverket for offentlige anskaffelser, gjelder bestemmelsen kun i den grad Kunden finner dette i tråd med anskaffelsesregelverket.* |
| **7.3** | **Konkurs, akkord e.l.**  Hvis det i forbindelse med Konsulentens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, har Kunden rett til å heve avtalen med øyeblikkelig virkning. | **7.3** | **Konkurs, akkord e.l.**  Hvis det i forbindelse med Konsulentens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, har Kunden rett til å heve avtalen med øyeblikkelig virkning, *så fremt ikke annet følger av ufravikelig lov*. |